als_Latn dik_Latn azb_Arab
Ky 21 mars shënon pikërisht përvjetorin e 12- të të ditës ndërkombëtare të Sindromës Down.
Çdo vit zëri i personave me sindromën Down dhe atyre që jetojnë e punojnë me ta, rritet dhe dëgjohet shumë më shumë.
Kjo ditë inkurajon shokë e miq nga e gjithë bota që të zgjedhin aktivitetin dhe shfaqjet e tyre, për të rritur ndërgjegjësimin ndaj asaj çfarë është sindroma Down, se çfarë do të thotë të kesh sindromën Down dhe sesi personat me këtë sindromë luajnë një rol jetësor në jetët e atyre që i kanë pranë, por edhe në komunitet.
Kjo sindromë njihet gjithashtu dhe si trizomia 21, që do të thotë këta persona kanë lindur me një kromozom më shumë në çiftin e 21 të kromozomeve.
Shumë prej nesh mund ta quajnë sëmundje, por ajo nuk është e tillë, ajo është kusht gjenetik (çrregullim kromozomik) I shkaktuar nga prania e një kromozomi më shumë në çiftin e 21- të të kromozomeve. Çift ky që përcakton faktorin gjenetik tek çdo njeri si dhe i ngjyrës së flokëve, syve dhe gjatësisë.
Është shumë e rëndësishme që personat që kanë këtë sindromë të mos quhen Down- ët, pasi këta janë individë që e kanë këtë sindromë nuk janë vetë sindroma.
Këta fëmijë kalojnë në të njëjtat stade zhvillimi si të gjithë fëmijët e tjerë, thjeshtë kanë nevojë për më shumë angazhim nga ana e familjes dhe për ndihmë të personave të specializuar për të arritur gurët kilometrik të zhvillimit siç është të qëndruarit ulur, të ecurit apo dhe të folurit.
Një fëmije që ka sindromen Down nuk do të thotë që nuk është i aftë të sillet mire ose të ndjekë udhëzimet, përkundrazi janë të zgjuar dhe e kuptojnë ambientin që i rrethon. Atyre ju duhen disa minuta për të kuptuar pritshmëritë (apo komandat) për të reaguar apo përgjigjur.
Individët nuk “vuajnë” nga sindroma Down (as fizikisht për shkak te sindromës). Në një studim të kryer nga Brian Stotko, 99% e të rriturve me sindromen Down raportojnë që janë të lumtur me jetët e tyre.
Është shumë e rëndësishme për këta fëmijë që të jenë të integruar në shoqëri dhe që individët ti trajtojnë ata ashtu siç janë, njerëz që kanë nevojë për mbështetje dhe shoqëri. Pikërisht këtë do të tregojë edhe kafeteria më e re e hapur tek rruga e Kavajës “te Xhoni” iniciativë kjo e marrë nga qendra “Johnatan Centre” në kuadër të fushatës botërore “I can” (Unë Mundem)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn